Verder bied die Koleos sitplek vir vyf met behoorlike beenruimte en ŉ redelike kattebak. Ek is nie oortuig deur Renault se middelste konsole en raakskermstelsel wat dinge soos die lugreëling kontroleer nie. Ek verkies eerder egte knoppies. Die stelsel bied wel CarPlay en Android Auto wat jou hande op die stuur en jou oë op die pad hou, solank jy net nie die lugreëling wil stel nie, want dan is dit ŉ reusegesoek om die stellings te vind.
Hier is letterlik ŉ opsie vir elke smaak. Die Renault bly die goedkoopste, en ŉ winskoop. Die Ford Kuga se kragsyfers vir die prys is ongeëwenaar. Maak vir jou ŉ kortlys, en gaan bestuur hulle almal. Een sal soos ŉ handskoen pas.